Diari Oficial de la Generalitat Valenciana


Sumari del DOGV 8282, del 26-04-2018 (2018/4081)

RESOLUCIÓ de 16 d'abril de 2018, de la consellera d'Agricultura, Medi Ambient, Canvi Climàtic i Desenvolupament Rural, per la qual es convoquen tres beques per a la realització de pràctiques professionals en la direcció general competent en matèria d'I+D+i en el sector agroalimentari, durant l'exercici 2018/2019.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8282

Data del DOGV
:   26-04-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/4081


Data del document
:   16-04-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 16 d'abril de 2018, de la consellera d'Agricultura, Medi Ambient, Canvi Climàtic i Desenvolupament Rural, per la qual es convoquen tres beques per a la realització de pràctiques professionals en la direcció general competent en matèria d'I+D+i en el sector agroalimentari, durant l'exercici 2018/2019. [2018/4081]  
La Generalitat està fortament compromesa a potenciar la formació de persones joves llicenciades o graduades. És per això que, dins del marc de la política dirigida a la integració, millora i especialització de persones titulades universitàries que han finalitzat els estudis en dates recents, la Conselleria d'Agricultura, Medi Ambient, Canvi Climàtic i Desenvolupament Rural convoca la concessió de beques amb la finalitat de completar la formació i l'especialització professional d'aquestes persones dins de l'àmbit de l'Administració pública valenciana, en concret en la direcció general competent en matèria d'I+D+i en el sector agroalimentari, contribuint amb això a la formació complementària d'aquestes, a l'adquisició de noves aptituds, a l'especialització i al seu perfeccionament.  
Amb aquesta finalitat, la Conselleria d'Agricultura, Medi Ambient, Canvi Climàtic i Desenvolupament Rural, mitjançant l'Ordre 4/2018, d'1 de febrer (DOGV 8232, 12.02.2018), aprova les bases reguladores de concessió de beques per a la realització de pràctiques professionals en la direcció general competent en matèria d'I+D+i en el sector agroalimentari.   
L'article 2 de l'esmentada ordre estableix que la convocatòria de les subvencions s'ha de realitzar mitjançant una resolució de la persona titular de la Conselleria d'Agricultura, Medi Ambient, Canvi Climàtic i Desenvolupament Rural, en els termes que preveu la Llei 1/2015, de 6 de febrer.  
En virtut del que s'ha exposat i de conformitat amb les previsions de l'esmentada Ordre 4/2018, d'1 de febrer, en relació amb els articles 160.4.b i 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; segons els preceptes de l'article 17 de la Llei 38/2003, de 17 de novembre, general de subvencions (LGS); la disposició final primera del Reglament de la Llei general de subvencions (RGS), aprovat pel Reial decret 887/2006, de 21 de juliol; d'acord amb el que estableix l'article 7.3 del Decret 132/2009, de 4 de setembre, del Consell, pel qual es regula la concessió de beques, resolc:  
  
Primer. Objecte  
1. Convocar la concessió de tres beques per a la realització de pràctiques professionals en la direcció general competent en matèria d'I+D+i en el sector agroalimentari durant l'exercici 2018/2019, per a persones amb les titulacions oficials universitàries de Biologia, Ciències Ambientals i Enginyeria Agronòmica i del Medi Natural.  
2. Aquesta convocatòria s'ajusta a les previsions de l'Ordre 4/2018, d'1 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores de concessió de beques per a la realització de pràctiques professionals en la direcció general competent en matèria d'I+D+i en el sector agroalimentari, publicades en el Diari Oficial de la Generalitat Valenciana número 8232, de 12 de febrer de 2018.  
  
Segon. Condicions de la concessió de la beca  
1. El procediment de concessió d'aquestes beques s'ha de tramitar en règim de concurrència competitiva segons el que estableix el punt quart de l'article 2 de l'ordre esmentada, i regiran els principis de publicitat, transparència, objectivitat, igualtat i no-discriminació.  
2. Per a obtindre la condició de persona beneficiària de la beca, les persones sol·licitants han de complir, en la data de finalització del termini de presentació de sol·licituds, els requisits que determina la base segona de l'Ordre 4/2018, d'1 de febrer, de la Conselleria d'Agricultura, Medi Ambient, Canvi Climàtic i Desenvolupament Rural.  
No podran optar a aquestes beques els qui, en el moment de publicar-se la convocatòria, estiguen gaudint d'una altra beca de pràctiques professionals a la Generalitat, excepte quan queden menys de dos mesos per a la finalització.  
3. Les pràctiques professionals de les persones adjudicatàries de les beques es realitzaran a les dependències de la direcció general competent en matèria d'I+D+i en el sector agroalimentari. Així mateix, hi podrà realitzar desplaçaments en funció de les necessitats formatives que cal complementar.  
La direcció tècnica la de realitzar la persona designada com a tutor o tutora.  
4. Les titulacions oficials universitàries exigides són les de Biologia, Ciències Ambientals i Enginyeria Agronòmica i del Medi Natural.  
  
Tercer. Finançament  
1. Les beques previstes en aquesta convocatòria es finançaran amb càrrec al programa pressupostari de la Conselleria d'Agricultura, Medi Ambient, Canvi Climàtic i Desenvolupament Rural 33.91.33.973.35, Qualitat, producció ecològica i I+D+i, del capítol IV, codi línia S8177000, dels pressupostos de la Generalitat per a l'any 2018, i el seu equivalent en el pressupost de la Generalitat de 2019, segons, el desglossament inicial següent:  
- Import any 2018: 21.000 euros.  
- Import any 2019: 15.000 euros.  
- Import total màxim: 36.000 euros.  
2. Es procedirà al finançament de la quota d'empresa de la Seguretat Social de les persones adjudicatàries d'aquesta convocatòria, amb càrrec a les aplicacions i als codis de línia anteriors, pels imports que s'establisquen en la normativa vigent en la matèria, de conformitat amb el Reial decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en programes de formació, en desplegament del que preveu la disposició addicional tercera de la Llei 27/2011, d'1 d'agost, sobre actualització, adequació i modernització del sistema de Seguretat Social.  
  
Quart. Quantia de les beques, règim de lliurament i justificació  
A l'efecte de la quantia, el pagament i la justificació de les beques, cal ajustar-se al que estableix el títol V de l'Ordre 4/2018, d'1 de febrer, de la Conselleria d'Agricultura, Medi Ambient, Canvi Climàtic i Desenvolupament Rural.  
  
Cinqué. Duració de les beques  
El període de durada de les beques serà de 12 mesos des de la data que s'indique en la resolució de concessió, si bé no podrà començar abans de l'1 de juny de 2018, sense perjudici de la possibilitat de pròrroga de 12 mesos addicionals, sense necessitat de nova convocatòria, sempre que existisca crèdit adequat i suficient i l'exercici de l'activitat que s'estiga efectuant així ho requerisca o ho aconselle.  
  
Sisé. Termini i forma de presentació de sol·licituds i documentació que s'hi ha d'acompanyar  
1. El termini de presentació de les sol·licituds serà de 15 dies hàbils, comptador des de l'endemà que es publique aquesta resolució de convocatòria en el Diari Oficial de la Generalitat Valenciana.  
  
La forma de presentació de les sol·licituds i documentació que s'hi ha d'acompanyar s'ha de realitzar i ajustar a allò que s'ha determinat en la base cinquena de l'Ordre 4/2018, d'1 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, és a dir, les persones aspirants a obtindre una beca han de presentar, exclusivament per via telemàtica, una única sol·licitud i el currículum, en model normalitzat, que han d'omplir obligatòriament i en la seua totalitat.  
Ambdós documents són accessibles des de la seu electrònica de la Generalitat, https://sede.gva.es, en l'apartat corresponent a la conselleria convocant.  
2. Per a realitzar la presentació electrònicament, la persona sol·licitant pot utilitzar els certificats electrònics incorporats al document nacional d'identitat, els certificats electrònics reconeguts i aquells sistemes de firma electrònica avançada emesos per l'Agència de Tecnologia i Certificació Electrònica www.accv.es, i que s'admeten per l'Administració segons la normativa vigent.  
3. Només s'admetrà una única sol·licitud per aspirant, independentment de si una mateixa persona sol·licitant pot reunir una o més de les titulacions previstes en les bases i que es determinen en la convocatòria.  
  
En el cas que una mateixa persona, dins del termini establit, presentara més d'una sol·licitud, s'entendrà que l'última presentada reemplaça a les anteriors sol·licituds.  
4. La presentació de la sol·licitud comporta l'acceptació per la persona sol·licitant de les bases per les quals es regeix la convocatòria.  
  
Seté. Criteris de valoració de les sol·licituds  
Les sol·licituds presentades es valoraran d'acord amb els criteris de baremació establits en la base tercera de l'Ordre 4/2018, d'1 de febrer, de la Conselleria d'Agricultura, Medi Ambient, Canvi Climàtic i Desenvolupament Rural.  
  
Huité. Comissió avaluadora  
Les sol·licituds presentades les valorarà una comissió avaluadora, la composició de la qual, de conformitat amb la base huitena de l'Ordre 4/2018, d'1 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, és la següent:  
a) Presidència: la persona titular de la subdirecció general competent en matèria d'I+D+i en el sector agroalimentari, o la persona en qui delegue, que exercirà la presidència de la comissió.  
b) Vocals:  
- El/la titular del servei de què depenga, funcionalment, la persona becada.  
- Un tècnic/a qualificat/ada de la unitat de què depenga, funcionalment, la persona becada.  
- Dos funcionaris/àries de la unitat de què depenga, funcionalment, la persona becada, designades per qui tinga la titularitat de la direcció general encarregada de l'ordenació i instrucció del procediment, un o una de les quals exercirà les funcions de secretari/ària i formarà part, a tots els efectes, de l'òrgan col·legiat.  
  
Nové. Procés de selecció i proposta de resolució  
1. El procés de selecció i la proposta de resolució s'han de realitzar d'acord amb el que estableix la base novena de l'Ordre 4/2018, d'1 de febrer, de la Conselleria d'Agricultura, Medi Ambient, Canvi Climàtic i Desenvolupament Rural.  
2. Una vegada conclosa la selecció i publicada la llista definitiva de persones que han superat el procés de selecció, la comissió avaluadora ha d'elaborar una proposta de resolució i elevar-la a la persona titular de la direcció general competent en matèria d'I+D+i en el sector agroalimentari. Aquesta proposta ha de contindre la relació de persones beneficiàries de les beques i una borsa de reserva que ha d'estar constituïda per aquelles persones que no resulten adjudicatàries de les beques, prioritzada per ordre de puntuació, per a cobrir les vacants que s'hi puguen produir durant el període de vigència.  
3. Vista la proposta motivada de resolució formulada per la corresponent comissió avaluadora, l'òrgan competent per a resoldre dictarà la resolució de concessió.  
  
Desé. Mitjans de publicació dels distints tràmits  
Les publicacions de relacions i llistes que determina el procés de selecció s'efectuaran a la seu electrònica o portal institucional de la Generalitat en internet, www.gva.es, així com a la pàgina web de la Conselleria d'Agricultura, Medi Ambient, Canvi Climàtic i Desenvolupament Rural www.agroambient.gva.es  
  
Onzé. Termini de resolució i notificació  
1. La resolució de concessió, que produirà els efectes de notificació a les persones interessades, es publicarà en el Diari Oficial de la Generalitat Valenciana, amb expressió de la convocatòria, programa i crèdit pressupostari a què s'imputen les beques atorgades, les persones beneficiàries, les quantitats concedides i la finalitat d'aquestes.  
2. El termini màxim per a dictar i publicar la resolució de concessió serà de tres mesos, comptador des de l'endemà de la data de publicació de la convocatòria, sense perjudici que es puga ampliar en els termes que preveu la Llei 39/2015, d'1 d'octubre, del procediment administratiu comú de les administracions públiques. Conclòs aquest termini sense que s'haja dictat i publicat la resolució expressa, les persones interessades poden entendre desestimades les seues sol·licituds per silenci administratiu.  
  
Dotzé. Competència i recursos  
1. La resolució d'aquesta convocatòria de beques correspon a la persona titular de la direcció general competent en matèria d'I+D+i en el sector agroalimentari.  
2. La resolució de concessió de la beca que es dicte d'acord amb aquesta convocatòria posarà fi a la via administrativa, i, en contra, s'hi pot interposar un recurs potestatiu de reposició davant de l'òrgan que la va dictar dins del termini d'un mes comptador des de l'endemà que es publique, o bé directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà que es publique la resolució, de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Tretzé. Efectes  
Aquesta resolució tindrà efectes des de l'endemà que es publique en el Diari Oficial de la Generalitat Valenciana.  
  
Contra aquesta resolució de convocatòria que esgota la via administrativa, podrà interposar-se potestativament recurs de reposició davant de la consellera d'Agricultura, Medi Ambient, Canvi Climàtic i Desenvolupament Rural en el termini d'un mes comptat des de l'endemà de la publicació, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o recurs contenciós administratiu en el termini de dos mesos des de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb els articles 8 i 46 de la Llei 29/1998, de 13 de juliol reguladora de la jurisdicció contenciosa administrativa, tot això sense perjudici que els interessats puguen presentar qualsevol altre recurs que estimen pertinent.  
  
València, 16 d'abril de 2018.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.